
Ministru kabineta sēdes protokollēmums

Informatīvais ziņojums "Par uzņēmējdarbības riska valsts nodevas sadalījumu 2023. - 2025. gadam"

· 1.  Apstiprināt iesniegto informatīvo ziņojumu.
· 
·  
· 2. Noteikt, ka 2023. –2025. gadā uzņēmējdarbības riska valsts nodeva ir 0,36 euro mēnesī, ko aprēķina par katru darbinieku, ar kuru nodibinātas darba tiesiskās attiecības, izvērtējot atlikuma uzkrājuma un izmaksājamo summu apmēru un nepieciešamības gadījumā pārskatot uzņēmējdarbības riska valsts nodevas apmēru atbilstoši esošajai situācijai.
·  
· 3. Noteikt, ka Ministru kabineta noteikumu projektu par uzņēmējdarbības riska valsts nodevas apmēru un darbinieku prasījumu garantiju fondā ieskaitāmās nodevas daļu 2023. gadā Tieslietu ministrija izstrādā un iesniedz Ministru kabinetā pēc informatīvā ziņojuma apstiprināšanas un virza to izskatīšanai Ministru kabinetā steidzamības kārtībā.
·  
· 4. Tieslietu ministrijai izstrādāt grozījumu likumā "Par darbinieku aizsardzību darba devēja maksātnespējas gadījumā" nosakot, ka uzņēmējdarbības riska valsts nodevas apmēru un darbinieku prasījumu garantiju fonda pašu ieņēmumos ieskaitāmās nodevas daļu Ministru kabinets nosaka par trīs gadu periodu, un nodrošināt tā virzību, iesniedzot kā priekšlikumu Valsts sekretāru sanāksmē 2021. gada 14. janvārī izsludinātajam likumprojektam "Grozījumi likumā "Par darbinieku aizsardzību darba devēja maksātnespējas gadījumā" (VSS-33). Tāpat izstrādāt likumā "Par darbinieku aizsardzību darba devēja maksātnespējas gadījumā" pārejas noteikumus, kas nosaka, ka Ministru kabineta noteikumi par uzņēmējdarbības riska valsts nodevas apmēru un darbinieku prasījumu garantiju fonda ieskaitāmās nodevas daļu 2023. gadā ir spēkā līdz 2025. gada 31. decembrim.
· 
·  
· 5. Tieslietu ministrijai, izstrādājot šā protokollēmuma 3. punktā minēto Ministru kabineta noteikumu projektu, paredzēt informatīvā ziņojuma 18. tabulā noteikto uzņēmējdarbības riska valsts nodevas sadalījumu 2023. - 2025. gadam - ik gadu darbinieku prasījumu garantiju fondā 50 %, bet vispārējos valsts budžeta ieņēmumos 50 %.
· 
·  
· 6. Nodrošinot atlikuma uzkrājuma veidošanos, uzņēmējdarbības riska valsts nodevas ieņēmumus 2023. - 2025. gadā, kas iekasēti vairāk par plānoto, ik gada beigās ieskaitīt Tieslietu ministrijas pamatbudžeta apakšprogrammas 06.04.00 "Darbinieku prasījumu garantiju fonds" kontā.
·  
· 7. Tieslietu ministrijai iesniegt Finanšu ministrijā priekšlikumus atbilstoši informatīvā ziņojuma 23. tabulā "Budžeta apakšprogrammu kopsavilkums 2023.-2025. gadam" norādītajam likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" sagatavošanas un izskatīšanas procesā.
· 
· 
·  
· 8. Tieslietu ministrijai, ja nepieciešams, 2023. - 2025. gada budžeta sagatavošanas procesā sniegt priekšlikumus ieņēmumu no maksas pakalpojumiem un citu pašu ieņēmumu, to atlikumu un tiem atbilstošo izdevumu precizēšanai, pamatojoties uz prognozētajiem ieņēmumiem no uzņēmējdarbības riska valsts nodevas, un izdevumiem no budžeta apakšprogrammas 06.04.00 "Darbinieku prasījumu garantiju fonds", budžeta apakšprogramma 06.03.00 "Maksātnespējas procesa pārvaldība" un budžeta apakšprogrammas 06.05.00 "Maksātnespējas procesa izmaksas".
·  

